Document ID: 32004R1502

KOMISIJAS REGULA (EK) Nr. 1502/2004
(2004. gada 24. augusts)
par to, ka tiek pārtraukta jūras zeltplekstes zveja ar kuģiem, kas kuģo ar Beļģijas karogu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar ko izveido kontroles sistēmu, kas piemērojama Kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Jūras zeltplekstes kvotas 2004. gadam paredzētas Padomes 2003. gada 19. decembra Regulā (EK) Nr. 2287/2003, ar kuru 2004. gadam nosaka zvejas iespējas un ar to saistītos nosacījumus attiecībā uz dažu zivju krājumiem un zivju krājumu grupām, ko piemēro Kopienas ūdeņos un Kopienas kuģiem tajos ūdeņos, kur noteikti nozvejas ierobežojumi (2).
(2)
Lai nodrošinātu to, ka tiek ievēroti noteikumi, kas attiecas uz kvotām pakļautu krājumu nozvejas daudzuma ierobežojumiem, Komisijai jānosaka datums, kurā tiktu uzskatīts, ka ar dalībvalsts karogu kuģojoši kuģi savā nozvejā ir iztērējuši piešķirto kvotu.
(3)
Saskaņā ar Komisijai paziņoto informāciju jūras zeltplekstes nozveja ICES VII f-g zonas ūdeņos, ko veic ar Beļģijas karogu kuģojoši vai Beļģijā reģistrēti kuģi, ir sasniegusi 2004. gadam noteikto kvotu. Beļģija no 2004. gada 17. jūlija ir aizliegusi šo krājumu nozveju. Tādēļ jāņem vērā šis datums,
IR PIEŅĒMUSI ŠO REGULU.
1. pants
Tiek uzskatīts, ka jūras zeltplekstes nozvejā ICES VII f-g zonas ūdeņos, ko veikuši ar Beļģijas karogu kuģojoši vai Beļģijā reģistrēti kuģi, ir izsmelta Beļģijai 2004. gadam piešķirtā kvota.
ICES VII f-g zonas ūdeņos tiek aizliegta jūras zeltplekstes zveja no kuģiem, kas kuģo ar Beļģijas karogu vai ir reģistrēti Beļģijā, kā arī tādu šo zivju krājumu glabāšana uz kuģa, pārkraušana un izkraušana, kuri ar minētajiem kuģiem nozvejoti pēc šīs regulas piemērošanas datuma.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 17. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 24. augustā

Labels: 8
18
6